สิ้น “สรพงศ์ ชาตรี” พระเอกดังตลอดกาล มะเร็งปอดคร่าชีวิตวัย 71 ปี
อาลัย “สรพงศ์ ชาตรี” เสียชีวิตอย่างสงบด้วยโรคมะเร็งปอดในวัย 71 ปี ณ ห้องพักผู้ป่วยโรงพยาบาลบำรุงราษฎร์ หลังต่อสู้กับโรคร้ายมานาน 5 ปี พระเอกในตำนานได้ฝากผลงานภาพยนตร์ไว้มากกว่า 500 เรื่อง และผลงานละครอีกกว่า 100 เรื่อง
อาลัย “สรพงศ์ ชาตรี” เสียชีวิตอย่างสงบด้วยโรคมะเร็งปอดในวัย 71 ปี ณ ห้องพักผู้ป่วยโรงพยาบาลบำรุงราษฎร์ หลังต่อสู้กับโรคร้ายมานาน 5 ปี พระเอกในตำนานได้ฝากผลงานภาพยนตร์ไว้มากกว่า 500 เรื่อง และผลงานละครอีกกว่า 100 เรื่อง
10 มี.ค. 2565

นับเป็นความสูญเสียครั้งสำคัญของวงการบันเทิงเมื่องไทย เมื่อเวลาประมาณ 16.00 น. (10 มี.ค.2565) เพจเฟซบุ๊ก ดาราภาพยนตร์ แจ้งข่าวการจากไปของพระเอกนักบุญ นายสรพงศ์ ชาตรี นักแสดงชื่อดังของไทยได้เสียชีวิตลงอย่างสงบในวัย 71 ปีจากโรคมะเร็งปอด ณ ห้องพักผู้ป่วยโรงพยาบาลบำรุงราษฎร์ หลังต่อสู้กับโรคร้ายมานาน 5 ปี
สรพงศ์ ชาตรี เริ่มเข้าสู่วงการแสดงในปี พ.ศ.2512 ในฐานะตัวประกอบ ก่อนจะค่อยๆ พัฒนาฝีมือจนกลายเป็นพระเอกแถวหน้าของเมืองไทย ตลอดเวลากว่า 50 ปีในวงการบันเทิง พระเอกในตำนานได้ฝากผลงานภาพยนตร์ไว้มากกว่า 500 เรื่อง และผลงานละครอีกกว่า 100 เรื่อง รวมถึงกวาดรางวัลยืนยันความสามารถไปอีกมากมาย การสูญเสียครั้งนี้จึงสร้างความเศร้าใจให้กับแฟนละคร และเพื่อนนักแสดงในวงการอย่างมาก